kardosdrur/scandi-wiki huggingface dataset:
Trent Reznor

Michael Trent Reznor (født 17. maj 1965) er en amerikansk musiker, sanger, producent og multi-instrumentalist. Han er skaberen og primære kreative åre bag bandet Nine Inch Nails og har tidligere været med i grupperne Option 30 og Exotic Birds. 
I 2007 stoppede Reznor aftalen med Interscope Records, og er nu en uafhængig, usigneret musiker.

Reznor begyndte at skabe musik tidligt i sit liv, og han nævner sin beskyttede vestlige Pennsylvania barndom som en tidlig indflydelse. Efter at havde været involveret i en række synthesizer-baserede bands i midten af 80'erne, fik Reznor et job på Right Track Studios og begyndte at skabe sin egen musik efter studiets lukketid.
Reznors første udgivelse som Nine Inch Nails, Pretty Hate Machine, blev en kommerciel succes, og han har siden udgivet seks store studieudgivelser.
Uden for Reznors hovedprojekt, Nine Inch Nails, har han bidraget til mange andre kunstneres albums, herunder Marilyn Manson og mere aktuelle Saul Williams. I 1997 kom Reznor i Time Magazines liste over årets mest indflydelsesrige personer, og Spin magazine har beskrevet ham som "den mest vitale kunstner i musik."

Nine Inch Nails 
Nine Inch Nails' debutalbum, Pretty Hate Machine, blev udgivet i 1989. Det var en kommerciel succes og blev certificeret Gold i 1992. Da Reznors pladeselskab tvang ham til at producere en opfølgning på Pretty Hate Machine, med singler som skulle være for alle, valgte Reznor at løsrive sig fra kontrakten og søge efter et nyt.
For at et andet pladeselskab ikke skulle fatte mistanke, og kræve det samme, sendte Reznor materiale under et dæknavn og fik en kontrakt på TVT records som udgav Broken EP'en i 1992. I sommeren 1991 var Nine Inch Nails med under Lollapalooza-festivalen og vandt desuden en Grammy i 1993 via nummeret "Wish" fra Broken EP.

Nine Inch Nails' andet fuld-længde album, The Downward Spiral, opnåede en placering som nummer to på Billboard top 200 i 1994. Trods mange nyere albums, er dette album det mest solgte Nine Inch Nails-album i USA nogensinde. 

Nine Inch Nails turnerede i en udstrakt grad i løbet af de næste par år, herunder en koncert på Woodstock'94, hvor Reznor sagde til publikum, at han ikke kunne lide at spille store steder.
 
Fem år gik der før Nine Inch Nails' næste store album, The Fragile, som er en dobbelt-cd, debuterede i september 1999 som nummer et på Billboard, pladen solgte 228.000 eksemplarer i sin første uge og modtog fantastiske anmeldelser. Seks år gik der før Nine Inch Nails næste fuldlængde album, WITH TEETH udkom, som også nåede toppen af Billboard.
Albummet blev skrevet og indspillet efterfølgende af Reznors kamp med alkoholisme og stofmisbrug.

Nine Inch Nails' 2007 største studieudgivelse, Year Zero.
Reznor har beskrevet Year Zero som et koncept-album der kritiserer den amerikanske regerings nuværende politik, og hvordan den vil påvirke verden 15 år i fremtiden.

I marts 2008 udgav Nine Inch Nails det instrumentale album Ghosts I–IV, uden en pladekontrakt

I maj 2008, udgav Nine Inch Nails et studie album ved navn The Slip, lige nu kan den kun fås via digital download.

Eksterne henvisninger 

 
 

Musikere fra USA
Personer fra Pennsylvania
Harry Kewell

Harold "Harry" Kewell (født 22. september 1978 i Sydney) er en australsk tidligere professionel fodboldspiller.

Kewell spillede blandt andet for Leeds og Liverpool i England. (1995-2003)(2003-2008). Han nåede desuden 56 kampe og 17 scoringer for det australske landshold.

Før sin professionelle karriere spillede Kewell i Marconi Stallions (klub i Sydney).

Han har fået tildelt prisen, som Oceania Player of the Year i 1999, 2001 og 2003. Denne pris gives af et udvalg af journalister.

Eksterne henvisninger 

Fodboldspillere fra Australien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Leeds United F.C.
Fodboldspillere fra Liverpool F.C.
Fodboldspillere fra Galatasaray SK
Personer fra Sydney
Ligat ha'Al

Ligat ha'Al (hebraisk: ליגת העל) også kendt som Ligat Toto (hebraisk: ליגת טוטו), som den kaldes på grund af en sponsoraftale, er den bedste israelske fodboldrække. Ligaen blev oprettet i 1999, da Israels fodboldforbund ønskede at skabe en ny liga.

Ligaen 
Der er 12 hold i ligaen. I løbet af en sæson spiller hvert hold tre kampe mod hvert af de andre hold. Når sæsonen er færdig rykker de to lavest placerede hold ned i Liga Leumit. Disse hold erstattes af de to højest placerede hold fra Liga Leumit.

Vinderen af ligaen får i den følgende sæson adgang til 2. runde af kvalifikationen til UEFA Champions League. Anden- og tredjepladsen samt vinderen af Statscuppen kommer i kvalifikation til UEFA Cuppen. Hvis vinderen af statscuppen ender i ligaens top 3, får fjerdepladsen i ligaen også adgang dertil.

Holdene 
Følgende hold deltager i Ligat ha'Al 2017-18:
 Hapoel Be'er Sheva
 Maccabi Tel Aviv
 Beitar Jerusalem 
 Bnei Sakhnin
 Bnei Yehuda
 FC Ashdod 
 Hapoel Ashkelon
 Hapoel Ra'anana
 Ironi Kiryat Shmona
 Maccabi Haifa
 Hapoel Haifa
 Hapoel Akko
 Maccabi Netanya
 Maccabi Petah Tikva

Mestre

Før Israels uafhængighed 
 1932 :  Storbritanniens politi
 1934 : Hapoel Tel Aviv
 1935 : Hapoel Tel Aviv
 1936 : Hapoel Tel Aviv
 1937 : Maccabi Tel Aviv
 1938 : Hapoel Tel Aviv
 1939 : Maccabi Tel Aviv
 1940 : Hapoel Tel Aviv
 1941 : Maccabi Tel Aviv
 1943 : Hapoel Tel Aviv
 1947 : Maccabi Tel Aviv

Israels mesterskab

Mest vindende hold

Flest mål

Eksterne henvisninger 
Israels fodboldforbunds officielle hjemmeside 

Fodboldligaer
Fodbold i Israel
Etableret i 1932
Du blev træl

Du blev træl er en roman af Jakob Bech Nygaard og efterfølgeren til romanen Guds blinde øje.

I slutningen af Guds blinde øje blev Anne gravid med Ditlev Hammer, en ven af huset hun tjente i. I Du blev træl er de blevet gift, og Hammer har fået en plads som lærer på en skole i Jylland.

Romanen beretter om, hvordan Hammer tyranniserer Anne, indtil hun efter mange år beslutter at forlade ham.

Romaner fra Danmark
Seven Sisters

Seven Sisters er et område i Haringey i Nordlondon. Det regnes med til Tottenham, og ligger i østenden af Seven Sisters Road.

Navnet kommer fra syv elmetræer som stod i en cirkel på Page Green i Tottenham, og som fik tilnavnet Seven Sisters («Syv søstre»). I 1840 blev de dateret til at være omkring 500 år gamle. De blev flyttet lidt østover i 1886 af syv søstre ved navn Hibbert. 31. december 1955 plantede syv søstre ved navn Basten syv poppeltrær. En teori hævder at de syv oprindelige træer var en hellig lund, og at navnet Page Green kommer fra pagan, «hedensk». Det siges også at man i middelalderen brændte mennesker på stedet hvor træerne stod.

Steder i Haringey
Tottenham

Denne artikkelen handler om området Tottenham. For fodboldklubben, se Tottenham Hotspur F.C.

Tottenham er et sted i bydelen Haringey i det nordlige London. Det var oprindeligt et landområde i Middlesex, og blev derefter et eget bydistrikt. I 1934 blev det en valgkreds (borough), og i 1965 blev det en del af Haringey og dermed også Greater London. Tottenham voksede frem ved den romerske vej Ermine Street. 

Fra til 1870'erne boede få mennesker i området, men så introducerede Great Eastern Railway specielle togruter som arbejdere havde råd til, og som de kunne bruge til at pendle til arbejde. Det blev derfor bygget mange billige arbejderboliger i Tottenham, noget som over tid førte til at området blev en forstad til London. 

Floden Lea i udkanten af Tottenham udgjorde østgrænsen for valgkredsen Tottenham og grænsen mellem Middlesex og Essex. Før det var den også grænse for Danelagen. Den markerer i dag grænsen mellem Haringey og Waltham Forest. 

Tottenham er hjemstedet til Tottenham Hotspur FC.

Tilstødende områder
 Noel Park
 Palmers Green
 St Ann's
 Tottenham Hale
 Upper Edmonton 
 Walthamstow
 West Green
 Wood Green

Steder i Haringey
Skrøbelev Kirke

Skrøbelev Kirke på Langeland er en traditionel hvid dansk kirke.
Udover hovedudgangen har kirken en lille privat udgang til Skrøbelev Gods.

Eksterne kilder og henvisninger 
 Skrøbelev Kirke hos KortTilKirken.dk

Kirker i Langeland Kommune
Kirker i Fyens Stift
Kirker i Svendborg Amt
Skrøbelev

Skrøbelev er de to landsbyer Gammel Skrøbelev og Ny Skrøbelev midt på Langeland, beliggende 6 km vest for Spodsbjerg, 24 km nord for Bagenkop og 3 km øst for kommunesædet Rudkøbing. Landsbyerne hører til Langeland Kommune og ligger i Region Syddanmark.

Skrøbelev hører til Skrøbelev Sogn. Skrøbelev Kirke ligger i Ny Skrøbelev, hvilket kan skyldes udflytning til en kirke, der oprindeligt lå isoleret. 4 km vest for Skrøbelev ligger herregården Fårevejle. 2 km sydøst for Skrøbelev ligger proprietærgården Søvertorp.

Faciliteter 
Skrøbelev Skole ophørte som folkeskole i august 2010 og er nu en heldagsskole for elever med socio-emotionelle vanskeligheder, specifikke indlæringsproblemer og/eller kombineret med kontakt- og tilknytningsvanskeligheder.

Skrøbelevcentret (Hjørnet) rummer 14 ældreboliger og mødefaciliteter.

Proprietærgården Skrøbelevgård, der drives som hotel og kursuscenter under navnet Skrøbelev Gods, ligger i Ny Skrøbelev.

Historie 
Opdelingen i de to landsbyer, der ligger ca. 1 km fra hinanden, nævnes første gang i 1572.

Landsbyen Skrøbelev bestod i 1682 af 5 gårde og 2 huse uden jord. Det samlede dyrkede areal udgjorde 153,5 tønder land skyldsat til 36,69 tønder hartkorn. Gammel-Skrøbelev bestod af 5 gårde og 1 hus uden jord. Det samlede dyrkede areal udgjorde 104,8 tønder land skyldsat til 27,14 tønder hartkorn. Dyrkningsformen var trevangsbrug.

I 1899 beskrives Skrøbelev således: "Ny-Skrøbelev (i Vald. Jrdb. Skreuælef) med Kirke, Præstegd. og Skole; Gammel-Skrøbelev, ved Spodsbjærgvejen, med Fattiggaard (opf. 1869, Plads for 24 Lemmer) og Fællesmejeri;" Målebordsbladet fra 1900-tallet har stavemåden Skrøvelev og viser desuden et forsamlingshus i Ny Skrøvelev.

Jernbanen 
Gammel Skrøbelev var knudepunkt på Langelandsbanen (1911-62). Her grenede sidebanen til Spodsbjerg fra hovedstrækningen Rudkøbing-Bagenkop. Stationsbygningen blev tegnet af arkitekt Helge Bojsen-Møller. Den ligger på Stationsvej 4 og er velbevaret – selv billetlugen findes endnu.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne kilder/henvisninger 

 Velkommen til Langeland på midten
 Geodatastyrelsen: Høje målebordsblade 1842-1899 og lave målebordsblade 1901-1971

Lokaliteter på Langeland
Lev stærkt - dø ung

Lev stærkt – dø ung er en roman fra 1947 af Willard Motley. Originaltitlen er Knock on any door. Romanen er filmatiseret under samme titel (både på engelsk og dansk) med John Derek og Humphrey Bogart i hovedrollerne.

Handling 

Den handler om drengen Nick Romano. Da hans fars butik må lukke og da familien bliver fattig må de flytte til en tante i Chicago. Dette kvarter former og depraverer Nick på en måde, at han kommer på opdragelsesanstalt, pga. forskellig kriminalitet. Da han kommer ud er han endnu mere ødelagt. Han begynder, sammen med sine kammerater, at begå voldelige overfald for at skaffe penge. 

Nick begynder at ses med en af sin søsters veninder, Emma, og det ender med at de gifter sig. Nick beslutter sig for at bedre sig, men han kan ikke holde på et job og han tyer igen til kriminalitet. Emma bliver så ulykkelig at hun begår selvmord. 

Nick begår et røveri og under flugten bliver han indhentet af en betjent. De skyder efter hinanden og det ender med at Nick slår ham ihjel.

 

Romaner fra USA
Litteratur i 1947
Aichach

Aichach er administrationsby i Landkreis Aichach-Friedberg i Regierungsbezirk Schwaben i den tyske delstat Bayern.

Aichach ligger i Region Augsburg ved floden Paar.

Seværdigheder 

 Wittelsbachermuseum (i Nedre byport)
 Hjemstavnsmuseum
 Elisabeth af Østrig-Ungarns Unterwittelsbach Slot i Unterwittelsbach.
 Ruiner af Wittelsbachernes Stamborg

Eksterne henvisninger 

 Om byvåbnet
Paar (flod)

Paar er en flod i Bayern i Tyskland, og en af Donaus bifloder fra højre, og er dermed et tilløb til Sortehavet. Den er  134 km lang og i flere kilometer løber den parallelt med floden Lech, kun et par kilometer fra denne. Nær Augsburg løber Paar ud af Lechdalen og drejer mod nordøst mod Ingolstadt. Den munder ud i Donau nær Vohburg.

Byer langs floden 
Byer langs Paar er Egling, Mering, Aichach, Schrobenhausen og Manching.

Floder i Bayern
Donaus bifloder
Sanok

Sanok er en by i den sydlige del af Województwo podkarpackie helt mod syd i Polen ved San-floden (heraf navnet). Sanok har omkring 41.000 indbyggere og er en af Polens ældste byer. Byen er administrativt sæde for et powiat (distrikt) samt for bykommunen Sanok og landkommunen af samme navn.
Sanok ligger lige nord for bjergområdet Bieszczady og i ganske kort afstand (mod øst og sydøst) fra naturparken Góry Słonne.

Historie 
Allerede i midten af det 12. århundrede var Sanok en befæstet by og et administrativt center. Byen var også i middelalderen tingsted for de lokale og regionale retsmyndigheder. Omkring 1339 bekræftede kong Kasimir 3. af Polen Sanoks købstadrettigheder. Den gotiske borg i Sanok ombyggedes i det 16. århundrede i renæssancestil. Stor betydning for udbredelsen af uddannelse og kultur i det 19. århundrede fik det trykkeri, der blev grundlagt i 1848 af Karol Pollak. I 1861 etablerede Pollak en boghandel og et lejebibliotek. En maskin- og vognfabrik grundlagt omkring 1890 danner basis for den nuværende busfabrik: Sanocka Fabryka Autobusów "Autosan". Under anden verdenskrig blev Sanok besat af tyskerne den 9. september 1939. I august 1944 blev byen indtaget af de sovjetiske styrker. Krigen medførte en hel del ødelæggelser, især inden for industrien.

Landsbyer ved Sanok 

 Besko
 Bukowsko
 Komańcza
 Sanok
 Tyrawa Wołowska
 Zarszyn
 Zagórz

Sport 
 Fjernvandrevej E8
 KH Sanok hockeyclub

Transport 
 veje til Kraków og Wadowice
 jernbane

Venskabsbyer 
 Fürstenwalde/Spree
 Östersund

Kendte personer fra Sanok 
 Grzegorz z Sanoka
 Zdzisław Beksiński

Referencer

Eksterne henvisninger 

 Sanok

Byer i Polen
Superligaen 1997-98

Superligaen 1997-98 var den 8. sæson siden oprettelsen af ligaen. Den blev administreret af DBU og fandt sted fra den 25. juli 1997 til den 1. juni 1998.

Brøndby IF vandt mesterskabet og fik adgang til kvalifikationen til UEFA Champions League. Silkeborg IF på andenpladsen kom sammen med FC København på tredjepladsen i kvalifikation til UEFA Cuppen. Vejle BK, AB og Lyngby FC på henholdsvis fjerde-, femte- og sjettepladsen kvalificerede sig alle til UEFA Intertoto Cup. Ikast FS og OB rykkede med de to laveste placeringer ned i 1. division.

Stillingen

Resultater

Topscorere

Eksterne henvisninger 
 Slutstillingerne 1997/98 fra danskfodbold.com – DBUs Officielle Statistikere
 Kampoversigt på NetSuperligaen 
 Peders Fodboldstatistik 

1997-98
Fodbold i 1997
Fodbold i 1998
Leman

Leman er et aktieselskab, grundlagt år 1900, der opererer indenfor transportsektoren. Virksomheden beskæftiger sig med både vejtransport, luftfragt og søfragt. I Danmark beskæftiger virksomheden mere end 500 medarbejdere, fordelt mellem dets filialer i Greve, Padborg, Taulov, Herning,  og Aalborg. Herudover har virksomheden også filialer i Sverige, Norge, Finland, England og USA.
Totalt set disponerer virksomheden over 65.000 m2 terminalareal og et verdensomspændende agentnet med ca. 200 egne import og eksportruter.

Eksterne link 
www.da.leman.com

Transportvirksomheder i Danmark
Frederiksværk Vævekreds

Frederiksværk Vævekreds blev stiftet den 14. april 1985 og er hjemmehørende i Halsnæs Kommune. 

Foreningens formål er at fremme forståelse og respekt for vævning. Stifterne ønskede dels at holde liv i en gammel kulturarv, dels at dyrke fælles interesser, dygtiggøre sig og inspirere hinanden. Udover vævning arbejder medlemmerne med andre tekstile håndværk og håndarbejder, som f.eks. filtning, spinding og flettearbejder.

Aktiviteter 

1. august 1990 flyttede Frederiksværk Vævekreds ind i kommunalt ejede foreningslokaler i Raskmagerhuset, på krudtværksområdet i Frederiksværk. Her står foreningens mange væve, som medlemmerne har mulighed for at benytte og her holder foreningen deres kurser, foredrag og workshops. Væver Paul Jensen, der har værksted i Kunstnerhuset i Frederiksværk, er tilknyttet vævekredsen som vejleder på vævekurserne.

I Raskmagerhuset mødes flere af vævekredsens interessegrupper, f.eks. filtegruppen og vævegruppen. Vævegruppen har gennem årene vævet billedtæpper til forskellige offentlige institutioner: Frederiksværk bibliotek, Krudthuset, dommerkontoret og det lokale krisecenter. Filtegruppen har bl.a. filtet en stor billed-skulptur til Torvets Børnehus og legetøj til krisecenteret.

Udstillinger 

Frederiksværk Vævekreds har, i samarbejde med væver Paul Jensen, arrangeret to store tekstiludstillinger i Gjethuset. Den 17. april 1993 var der fernisering på udstillingen "Fra væv til...?", hvor 39 professionelle vævere deltog sammen med 15 af vævekredsens medlemmer. Udstillingen fik støtte fra bl.a. Statens Kunstfond og Kulturministeriet og fik stor bevågenhed i både ind- og udland. Den 8. september 1996 åbnede den anden store tekstiludstilling, Tidens tråd, hvor 11 nordsjællandske tekstilkunstnere deltog; også denne gang i Gjethuset. Siden har foreningen holdt flere medlemsudstillinger i Ågalleriet.

Eksterne links 

http://www.vaevekreds.dk 

Husflid
Hobby
Vævning
Håndarbejde
Vævekreds
Vienna (Illinois)

Vienna (engelsk: [vaɪˈænə]) er en amerikansk by og administrativt centrum for det amerikanske county Johnson County i staten Illinois. Byen har et indbyggertal på  indbyggere.

Byer i Illinois
Balkan trioen

Balkan trioen blev dannet af Peter Bastian i 1970, gruppen bestod udover Bastian af harmonikaspiller Egon Aagaard og trommeslageren John Ravn. Gruppen blev en forløber for Bazaar. Balkan trioen fik udgivet en LP Balkan Spiller.

Det har lavet musikken til filmen Et undertrykt folk har altid ret fra 1976, instrueret af Nils Vest.

Diskografi 
 Balkan Spiller (1973)

Referencer

Eksterne henvisninger 
 Balkan trioen på Discogs

Musikgrupper fra Danmark
Har spillet på Roskilde Festival
Musikgrupper fra 1970
Iowa City

Iowa City er en amerikansk by og administrativt centrum i det amerikanske county Johnson County, i staten Iowa. I 2007 havde byen et indbyggertal på .

Ekstern henvisning 
 Iowa Citys hjemmeside (engelsk)

Byer i Iowa
Faresymbol

Neden stående er forældede mærkninger og betegnelser.

Et faresymbol er et piktogram, som sammen med en advarselstekst giver information om farligheden af fx et kemikalie.

Yderligere information for omgangen med kemikalier kan findes ved hjælp af R- og S-sætninger.

Faresymboler 
Faresymbolerne er opdelt i 3 grupper:

Oversigt over faresymboler 

Nedenstående er en oversigt over faresymboler benyttet indtil 2017:

Eksterne henvisninger 

Symboler
Sikkerhed
Silver City (New Mexico)

Silver City er en amerikansk by og administrativt centrum i det amerikanske county Grant County, i staten New Mexico. I 2000 havde byen et indbyggertal på .

Ekstern henvisning 
 Silver Citys hjemmeside (engelsk) 

Byer i New Mexico
John Ravn

John Christian Ravn (født 3. november 1943 i København) er maler, grafiker, billedhugger og musiker. Han er uddannet på Kunstakademiet i København 1967-1972 hos Egill Jacobsen, Svend Wiig Hansen og Palle Nielsen.

John startede sit kunstneriske virke i 1960erne med ekspressive og naivistiske skildringer af by- og naturmiljøer. John Ravn blev stærkt engageret musikken i 1970erne og 1980erne og spillede sammen med Balkan trioen og Savage Rose. Han engagerede igen i den bildende kunst i 1990erne.

John Ravn har været tilknyttet kunstnerkollektivet Røde Mor.

Ekstern henvisning 
 John Ravn – maler, billedhugger og musiker

Rockmusikere fra Danmark
Malere fra Danmark
Billedhuggere fra Danmark
Personer fra København
The Savage Rose
Dubuque (Iowa)

Dubuque er en amerikansk by og administrativt centrum i det amerikanske county Dubuque County, i staten Iowa. I 2007 havde byen et indbyggertal på .

Ekstern henvisning 

Dubuques hjemmeside (engelsk) 

Byer i Iowa
Cedar Rapids

Cedar Rapids er en amerikansk by og administrativt centrum i det amerikanske county Linn County, i staten Iowa. I 2007 havde byen et indbyggertal på .

Ekstern henvisning 

 Cedar Rapids' hjemmeside (engelsk)

Byer i Iowa
Ken Denning

Ken Denning (født 1957 i Sønderborg) er en dansk billedkunstner. Han har særligt beskæftiget sig med landskabsbilleder. Hans foretrukne medier har været raderinger, tegninger og andre former for grafiske værker, hvor også fotomanipulation har været brugt. Ken Denning har udstillet på museer i ind og udland.
 
Dennings værker findes blandt andet i Kobberstikssamlingen på Statens Museum for Kunst, Vejle Kunstmuseum, Kastrupgårdsamlingen, Trapholt i Kolding og Sønderjyllands Kunstmuseum.
 L'Estampe: Éditeur & Galerie.

Litteratur 
 Denning, Ken. I nærheden. Udgivet i forbindelse med udstilling på Trapholt 2004 og Guan Shanyue Art Museum 2005
 Denning, Ken. Steder. 2008
 Denning, Ken. Unødvendige billeder. Apostrof, 2007
 Denning, Ken. Færøerne., 2002
  Denning, Ken. Island. 2016
  Denning, Ken. Undervejs. 2017
  Denning, Ken. 25 Højskolesange

Grafikere fra Danmark
Personer fra Sønderborg
Danskere i 1900-tallet
Danskere i 2000-tallet
Malere fra Danmark
Sonja Albrink

Sonja Vera Albrink født Hansen (21. august 1948 i Amtssygehuset, Give – 27. august 2012) var en dansk politiker, der var medlem af Folketinget for Centrum-Demokraterne fra 1989-2001.

Albrink blev uddannet i skat og revision ved Vejle Kommune i 1967 samt som sekretær fra Sekretærskolen i Århus i 1968. Hun arbejdede som direktionssekretær 1969-1971, som skatterevisor ved Amtsskatteinspektoratet i København 1971-1973, ved Hørsholm Kommunes skatteforvaltning 1973-1977 og ved Amtsskatteinspektoratet i Holte 1977-198l. I 1981 blev hun medlemssekretær hos Centrum-Demokraterne. 

Hun blev opstillet til Folketinget første gang i Juelsmindekredsen i 1982, og blev midlertidigt medlem af Folketinget 7. maj – 13. maj og 30. oktober – 13. november 1984, igen 9. oktober – 27. oktober 1986 og 2. oktober – 2. november 1987. Hun skiftede til Horsenskredsen i 1988 og opnåede valg 17. maj 1989. Sonja Albrink sad i Folketinget frem til 20. november 2001 og var fra 1990 valgt i Koldingkredsen. I Folketinget var Sonja Albrink bl.a. medlem af Retsudvalget, Erhvervsudvalget, Skatteudvalget, Socialudvalget og Miljøudvalget som sit partis ordfører. 

1999 blev hun Ridder af Dannebrog.

Sonja Albrink døde i 2012 og blev bisat fra Helleruplund Kirke.

Referencer

Eksterne henvisninger 
 Sonja Albrinks biografi på Folketingets hjemmeside
 Gammelt portrætfoto

Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra CD
Riddere af Dannebrog
Personer fra Give
Personer i Kraks Blå Bog (afdøde)
Byer i Østrig

Byer i Østrig er en oversigt over byer i Østrig.

Byer (kommuner) med mindst 10.000 indbyggere 
I oversigten er medtaget byer, der samtidig også er kommuner, som har et indbyggertal på mindst 10.000. Således er også medtaget byer, der ikke nødvendigvis har stadsret. De angivne indbyggertal svarer til kommunen. Delstatshovedstæder er fremhævet i oversigten.

(FT = Folketælling, Opg. = Opgørelse fra Statistik Austria)

Byer (kommuner med stadsret) 
I denne oversigt er medtaget alle byer uanset størrelse i alfabetisk rækkefølge. Her er medtaget kommuner med stadsret (dvs. kommuner der rang som byer).

(FT = Folketælling, Opg. = Opgørelse fra Statistik Austria)

1 Kun Drosendorf har stadsret.
² Er som statutarby ikke underlagt et distrikt.